text: To syddanske kommuner har højere huspriser end før finanskrisen
  13 juli 2017 kl. 07.59
  Billund kommune ligger i top 10, mens Esbjerg Kommune ligger lige udenfor i ny undersøgelse.
  Der står 14 byer på listen over kommuner, hvor huspriserne i juni var over niveauet fra før finanskrisen. Det viser en undersøgelse udarbejdet af Boligsiden.dk.
  For at finde ud af om boligpriserne er i nærheden af de gode tider fra før boligboblen bristede, har Boligsiden.dk undersøgt boligpriserne i hver enkelt kommune i perioden 2005 til 2011 for at finde ud af, hvornår priserne toppede. De priser er sammenlignet med de aktuelle priser fra Boligsidens Markedsindeks i juni. Sammenligningen viser, at det fortsat er meget få kommuner, der er kommet over på den anden side.
  Birgit Daetz, kommunikationsdirektør, Boligsiden.dk: "Det er typisk kommuner med landets største byer. Derudover er det kommuner nord for og rundt om København - og så stikker Billund, Skanderborg og Jammerbugt ud."
  - 14 kommuner har rundet toppen fra før finanskrisen. Det er typisk kommuner med landets største byer. Derudover er det kommuner nord for og rundt om København - og så stikker Billund, Skanderborg og Jammerbugt ud, siger kommunikationsdirektør hos Boligsiden.dk, Birgit Daetz, i en pressemeddelelse.
  Udenfor landets største byer er der andre ting på spil.
  - Billund har erhverv og arbejdspladser, mens Skanderborg og Jammerbugt er kendte for natur, og som i øvrigt ligger tæt på henholdsvis Aarhus og Aalborg, forklarer kommunikationsdirektøren.
  Mens 14 kommuner altså nu kan bygge ovenpå priserne fra de gode tider, så er der fortsat 84 kommuner, der endnu ikke er nået dertil. Flere kommuner – dog ingen af de syd- og sønderjyske kommuner - er tæt på grænsen.
  
  14 kommuner over niveau før finanskrise
  (m2-priser i kroner for villa og rækkehuse)
  KommuneTop-kvartal i perioden 2005-2011Boligsidens Markedsindeks juniForskel
      
      
            København4. kvartal 2006: 29.214 kr.34.989 kr.5.775 kr.
            Gentofte4. kvartal 2006: 38.038 kr.42.237 kr.4.199 kr.
            Aalborg1. kvartal 2011: 12.048 kr.14.194 kr.2.146 kr.
            Lyngby-Taarbæk2. kvartal 2006: 33.034 kr.35.030 kr.1.996 kr.
            Aarhus3. kvartal 2006: 19.794 kr.21.601 kr.1.807 kr.
            Tårnby2. kvartal 2006: 26.348 kr.28.068 kr.1.720 kr.
            Skanderborg2. kvartal 2007: 15.019 kr.16.605 kr.1.586 kr.
            Rødovre2. kvartal 2006: 24.726 kr.26.092 kr.1.366 kr.
            Billund4. kvartal 2009: 8.831 kr.9.653 kr.822 kr.
            Jammerbugt1. kvartal 2008: 7.744 kr.8.545 kr.801 kr.
            Esbjerg2. kvartal 2010: 11.321 kr.11.971 kr.650 kr.
            Odense2. kvartal 2008: 14.608 kr.15.128 kr.520 kr.
            Herning2. kvartal 2007: 10.218 kr.10.496 kr.278 kr.
            Hvidovre3. kvartal 2006: 24.195 kr.24.313 kr.118 kr
  
  